
ముంబై : ముంబై దాడుల సూత్రధారి, జమాతే ఉద్ దవా చీఫ్ హఫీజ్ సయీద్ను శిక్షించాలని ముస్లిం మత పెద్దలు, ఇమామ్లు తీర్మానం చేశారు. ఆయన భారతదేశ వ్యతిరేక కార్యకలాపాలకు పాల్పడుతున్నాడని ఆరోపించారు.ముంబైలోని మదరసా దారుల్ ఉలూమ్ అలీ హసన్ అహ్లే సున్నత్లో బుధవారం ముస్లిం మత పెద్దలు, ఇమామ్ల సమావేశం జరిగింది. దాదాపు 1000 మంది పాల్గొన్న ఈ సమావేశం హఫీజ్ సయీద్ను, ఆయన నేతృత్వంలోని జమాతే ఉద్ దవాను, పాకిస్తానీ ఉగ్రవాద సంస్థలను వ్యతిరేకిస్తూ తీర్మానాన్ని ఆమోదించింది. దీనిని ఐక్యరాజ్య సమితి భద్రతా మండలిలోని కౌంటర్ టెర్రరిజం కమిటీకి, దీని నకలును ప్రధానమంత్రి కార్యాలయానికి పంపించారు.ముంబైకి చెందిన ఎన్జీవో ఇస్లామిక్ డిఫెన్స్ సైబర్ సెల్ చీఫ్ డాక్టర్ అబ్దుర్ రెహమాన్ అంజారియా ఈ తీర్మానాన్ని ప్రవేశపెట్టారు. ఆయన మాట్లాడుతూ హఫీజ్ సయీద్, ఆయన నేతృత్వంలోని ఉగ్రవాద సంస్థల వల్ల ప్రపంచ శాంతికి ముప్పు వాటిల్లుతుందని హెచ్చరించారు. హఫీజ్ భారతదేశాన్ని మొదటి శత్రువుగా పేర్కొన్నాడని, కానీ ఇస్లామ్కు, మానవాళికి హఫీజే శత్రువు అని ఆరోపించారు.పాకిస్థాన్ కేంద్రంగా దాదాపు 60 ఉగ్రవాద సంస్థలు పని చేస్తున్నాయని, వీటిపై చర్య తీసుకోవాలని మత పెద్దలు, ఇమామ్లు ఐక్యరాజ్య సమితిని కోరారు.

mumbai : mumbai daadula suutradhaari, jamathe udh dawa cheef hafise sayeednu sikshinchaalani muslim matha peddalu, imaamlu teermaanam chesaru. aayana bharatadesa vyatireka kaaryakalaapaalaku paalpadutunnaadani aaropinchaaru.mumbailooni madarasa darul ulum aly hasan ahle sunnatlo budhavaaram muslim matha peddalu, imamla samavesam jarigindi. daadaapu 1000 mandi palgonna ee samavesam hafise sayeednu, aayana netrutvamloni jamathe udh davaanu, paakistaanii ugravaada samsthalanu vyatirekistuu teermaanaanni aamodinchindi. deenini aikyarajya samiti bhadrata mandalilooni counter terrarism kamiteeki, deeni nakalunu pradhaanamantri kaaryaalayaaniki pampinchaaru.mumbaiki chendina enjivo islamic defens saibar sel cheef dactor abdur rehaman anjaria ee teermaanaanni pravesapettaaru. aayana maatlaadutuu hafise sayeed, aayana netrutvamloni ugravaada samsthala valla prapancha saantiki muppu vaatillutundani heccharinchaaru. hafise bhaaratadesaanni modati satruvugaa perkonnadani, cony islaamku, maanavaaliki hafije satruvu ani aaropinchaaru.pakisthan kendramgaa daadaapu 60 ugravaada samsthalu pani chestunnayani, veetipai charya teesukovaalani matha peddalu, imaamlu aikyarajya samitini koraru.